|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Lietuvos Respublikos socialinės apsaugos ir  darbo ministerijai  [post@socmin.lt](mailto:post@socmin.lt)  kopija  Savivaldybių asociacijai  [info@lkva-asociacija.lt](mailto:info@lkva-asociacija.lt) |  | Nr. | | | **DĖL iNFORMACIJOS PAVIEŠINIMO** | | | |

Lietuvos Respublikos aplinkos ministerijos Aplinkos projektų valdymo agentūra (toliau – APVA) 2021 rugsėjo 1 d. paskelbė kvietimą teikti paraiškas pagal 2021 m. Klimato kaitos programos priemonę „Atsinaujinančių energijos išteklių (saulės) panaudojimas nepasiturinčių fizinių asmenų elektros energijos reikmėms ir (ar) iškastinį kurą naudojančių šilumos įrenginių pakeitimui“ (toliau – Priemonė) mažas pajamas gaunantiems gyventojams, norintiems gauti finansavimą saulės elektrinių įsirengimui arba iškastinį kurą naudojančių šilumos įrenginių pakeitimui į šilumos siurblius ar biokuro katilus.

Priemonei iš Klimato kaitos programos skirta 1 mln. eurų. Paraiškas gyventojai gali teikti iki 2021 m. gruodžio 31 d. per APVA informacinę sistemą [APVIS](https://apvis.apva.lt/). Anksčiau pasibaigus Priemonei skirtoms lėšoms kvietimas bus stabdomas ir paraiškos nebus priimamos.

Finansavimas teikiamas nepasiturintiems gyventojams, kuriems įstatymo nustatyta tvarka 6 mėnesius nepertraukiamai iki metinės sąmatos patvirtinimo dienos, t.y. iki 2021 m. kovo 31 d., buvo teikiama valstybės piniginė socialinė parama. Nepasiturinčio gyventojo statusą APVA tikrina Socialinės paramos šeimai informacinėje sistemoje (SPIS).

Remiama veikla – iki 10 kW galios saulės elektrinių, skirtų elektros energijos gamybai nepasiturinčių gyventojų namų ūkio reikmėms įrengimas ir (ar) iškastinį kurą (gamtines dujas, dyzelinį krosnių kurą, akmens anglį, durpių briketus ir kt.) naudojančių šilumos gamybos įrenginių keitimas. Finansavimo dydis apskaičiuojamas pagal nustatytus fiksuotus dydžius.

Detali informacija ir sąlygos kompensacinei išmokai gauti nurodyti tinklalapyje: <https://apvis.apva.lt/paskelbti_kvietimai/atsinaujinanciu-energijos-istekliu-saules-panaudojimas-nepasiturinciu-fiziniu-asmenu-elektros-energijos-reikmems-ir-ar-iskastini-kura-naudojanciu-silumos-irenginiu-pakeitimui>.

Atsižvelgiant į aukščiau išdėstytą, prašome Jūsų pasidalinti informacija su socialines paslaugas/paramą teikiančiomis institucijomis.

Direktoriaus pavaduotojas,                                                                                     Dainius Kazlauskas

vykdantis direktoriaus funkcijas

Indrė Kapusčytė - Lukoševičienė, tel. 8 605 96187, el. p. [indre.lukoseviciene@apva.lt](mailto:indre.lukoseviciene@apva.lt)